2019. gada 9. jūlijā Rīkojums Nr. 330

Rīgā (prot. Nr. 32 1. §)

**Par finansējuma piešķiršanu Latvijas Drošības un aizsardzības industriju federācijai**

1. Lai nodrošinātu biedrības "Latvijas Drošības un aizsardzības industriju federācija" biedru dalību starptautiskajā aizsardzības un drošības ekipējuma izstādē (*Defence&Security Equipment International 2019*) ar vienotu nacionālo stendu, piedalīšanos NATO un Eiropas Savienības industrijas un lietišķās pētniecības darba grupās, kā arī līdzfinansētu Baltijas valstu inovāciju konferences un pasākuma "Industrijas diena 2019" organizēšanu, piešķirt minētajai biedrībai no Aizsardzības ministrijas budžeta programmas 30.00.00 "Valsts aizsardzības politikas realizācija" 40 000 *euro*.

2. Aizsardzības ministrijai noslēgt vienošanos ar šā rīkojuma 1. punktā minēto biedrību, paredzot piešķirto finanšu līdzekļu izlietojuma uzraudzības kārtību un nosakot, ka biedrība ir atbildīga par grāmatvedības datu pareizību un finanšu līdzekļu izlietojumu atbilstoši plānotajam.

Ministru prezidenta vietā –

Ministru prezidenta biedrs,

tieslietu ministrs J. Bordāns

Ministru prezidenta biedrs,

aizsardzības ministrs A. Pabriks